Odense Adresse-Contoirs Efterretninger, 1848-09-14
Det iaftes af Hr. Hoffmann i Slotshaven afbrændte Fyrværkeri var meget godt besøgt og vandt almindeligt og velfortjent bifald. Vi have erholdt Hamborgerblade af 11 og 12. Septbr. Den af Kielerforsamlingen antagne schleswigholsteinske Statsgrundlov, har erholdt den prov. Regjerings "Sanktion", dog med nogle Modificationer, i hvilke Forsamlingen har fundet sig. Etkammersystemet er fastsat, men Valgloven er eiendommelig: af 100 Deputerede skulle 50 uden Jndskrænkning vælges direkte af hele Folket og af Resten 20 af de mindre Landeiendomsbesiddere, 10 af Godseierne og 20 af Kjøbstæderne; suspensivt Veto skal indtræde for det Tilfælde, naar "Hertugen" tillige er Overhoved i en anden Stat; "Hertugen" kan frit indsætte og afsætte Statholderen, som dog skal være en tydsk Prinds eller schleswigholsteinsk Statsborger. De preussiske og andre tydske Troppers Tilbagemarsch fra Hertugdommerne vedbliver at gaae rask for sig; den 11te ankom Wrangel til Altona; Man meente, at han vilde begive sig lige til Berlin for at blive Krigsminister. En würtembersk Bataillon blev imidlertid den 11te fra Altona befordret nordpaa; det hedder, at den skal udgjøre en Deel af den i Hertugdom merne (skal vel hedde Holsteen) blivende Besætning, der ifølge, Hamb. Corr." tillige skal bestaae af en badensk Bataillon og det hanseatiske Kavalleri. At disse Tropper, som Bladet siger, skulde fordeles til Flensborg, Slesvig, Apenrade, Tøndern og Haderslev, maa vel være en Misforstaaelse, da det vilde stride mod Vaabenstilstanden. "Alt. Merc." og Schlesw.-Holst. Zig. have endnu en anden Fortælling, nemlig at Vrangel under et kort Ophold i Rendsborg skal have meddeelt den prov. Regjering den glædelige Efterretning, at han havde Grund til at haabe, at den danske Regjering vilde samtykke i at Adskillelsen af de schleswigholsteinske Tropper i slesvigske og holsteenske under Vaabenstilstanden bortfaldt og at 87 i Vaabenstilstandskonventionen forandredes derhen, at den prov. Regjerings Love i Almindelighed bleve i Kraft, medens den nye Regjering skulde kunne ophæve enkelte af dem. Ja der fables endog om, at Beseler og Reventlow=Preetz skulle være blevne opfordrede til at indtræde i den nye Regjering, hvortil den danske Regjering da skulde designere 2 nye Medlemmer og som skulde erholde Bonin til Præsident. Prindsen af Noer har nedlagt Kommandoen over den schleswigholsteinske Armee og er traadt ud af den prov Regjering. Olshausen er vendt tilbage fra Frankfurt til Kiel. - J den tydske Rigsforsamlings Møde den 8de trængte Man haardt paa den forenede Kommittee for dens Langsomhed med at fuldende sine Arbeider angaaende Vaabenstilstanden; Blum klagede over at Beslutningen af 5te ikke kunde bringes i Udførelse af Mangel paa et Ministerium; Dahlmann meddeelte, at han havde gjort Alt hvad han kunde for at ende Ministerkrisen, men at han endnu ikke havde kunne komme til et Resultat. Hann. Zig." melder fra Frankfurt af 9de Aften, at det nye Ministerium er dannet saaledes: v. Stockmar Ministerpræsident (Dahlmanns Bestræbelser ere altsaa strandede), v. Arnim Udenrigs-, Compes Justits-, Stedtmann Jndenrigs-, Oberst v. Meyern Krigs- og v. Herrmann Handels- og Finantsminister. Jøvrigt lyde Efterretningerne fra Frankfurt gjentagende paa, at Man anseer det for afgjort, at Rigsforsamlingen alligevel vil antage Vaabenstilstanden; Man tør ikke udsætte sig for et Brud med Preussen og i Klubberne hverves stærkt for at omskabe Minoriteten til en sikker Majoritet. Det synes, at selv Dahlmann har frygtet Følgerne af Udførelsen af Beslutningen angaaende Standsningen af Troppernes Tilbagemarsch fra Hertugdømmerne. Camphausen har indgivet et Memorandum til at refærdiggjøre Preussens Fremgangsmaade ved Vaabenstilstandens Afslutning. Det hedder deri, at Vaabenstilstanden ifølge den Preussen af Centralmagten meddeelte Fuldmagt ikke er underkastet Rigsforsamlingens Ratification og at Preussen maa indestaae for den tro Opfyldelse af alle dens Betingelser. - Fra Berlin skrives, at den 9de afgik en overordentlig Koureer med Depescher til Rigsforstanderen og Camphausen, hvorved det danske Spørgsmaal rimeligviis vilde bringes til Afslutning. Hr. v. Peucker var ankommen til Berlin med en Mission fra Rigsforstanderen. Allerede den 8de ansøgte samtlige preussiske Ministre deres Afsked, som dog foreløbig ikke bevilgedes dem; den 11te meddeeltes Nationalforsamlingen, at Kongen, der iøvrigt bifaldt de fratrædende Ministres Adfærd i den Steenske Sag, havde overdraget Hr. v. Beckerath (en af Vaabenstilstandens ivrigste Forsvare i Frankfurt), at danne et nyt Ministerium; den 12te cirkulerede følgende Liste: Beckerath, Mevissen, Trotha (General, Bonin, Seckendorff og Manke. - Fra Bremen er afsendt modsatte Addresser til Frankfurt; Handelstanden skildrer Farerne ved Vaabenstilstandens Forkastelse og den "demokratiske Forening" takker Majoriteten i Rigsforsamlingen. J Rostock har Efterretningen om Vaabenstilstandens Afslutning vakt stor Glæde. Fra Lybek meldes, at Carl Moltke har den 10de indskibet sig paa Geiser." - Landgreven af Hessen-Hom borg er død af et Nervetilfælde, hans Broder, Prinds Ferdinand, har tiltraadt Regjeringen. -J den franske Nationalforsamling har Udenrigsministeren nu officielt meddeelt, at Østerrig har antaget den fransk engelske Mægling i Jtalien. Nationalforsamlingen har eenstemmig vedtaget Benævnelsen: "Den franske, udelelige demokratiske Repubik." Konstitutionsudkastets Art. 4, der erklærer "Frihed, Lighed Broder skabe for Republikens Dogma, har faaet den Tilsætning: den har til Grundlag Familien, Eiendommen, den offentlige Orden og Arbeidet." - J Livorno vender Roligheden tilbage. Jesuiterne ere forviste fra Piemont og deres Godser inddrages. Fra Neapel er afsendt en stærk Expedition til Sicilien. - Den ungarske Deputation har intet tilfredsstillende Svar faaet af den østerrigske Keiser, som derimod har gjenindsat Kroater anføreren Jellachich i alle hans Værdigheder; denne skal være falden ind i Ungarn med 50,000 Mand; fra Fiume skrives endog - hvilket sikkert er overdrevet -at hans Armee beløber sig til 160,000 Mand, deri indbefattet Serberne. Hr. v. Andrian har i en Audients overrakt den engelske Dronning en Skrivelse fra Ærkehertug Johann, hvori denne melder, at han har overtaget Centralmagten. Hertugen og Hertuginden af Parma ere ankomne til London.